पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड-19 के कारण प्रभावित हुए दो हजार 454 पात्र परिवारों की सहायता के लिए 24 लाख 54 हजार रुपए स्वीकृत राशि खातों में हस्तांतरण की जाएगी। कलेक्टर पीयूष समारिया ने बताया कि मुख्यमंत्री द्वारा की गई घोषणा की अनुपालना में जिले के उपखंड क्षेत्र दौसा, बांदीकुई, महवा, सिकराय, लालसोट रामगढ़ पचवारा व नांगल राजावतान में तथा नगर परिषद दौसा व नगर पालिका लालसोट, बांदीकुई व महवा में दो हजार 454 पात्र परिवारों को 24 लाख 54 हजार रुपए स्वीकृत कर उनके खातों में स्थानांतरित करने के निर्देश जारी कर दिए हैं। उन्होंने बताया कि इनमें से सभी पात्र व्यक्तियों को जिला स्तर से डीबीटी के माध्यम से उनके खातों में राशि हस्तांतरित करने के निर्देश जारी कर दी गई है।
सीएम द्वारा की गई घोषणा की अनुपालना में बीपीएल, स्टेट बीपीएल व अंत्योदय योजना के अंतर्गत सम्मिलित परिवारों, बीओसीडब्ल्यु द्वारा पंजीकृत श्रमिकों, स्ट्रीट वेण्डर्स, अन्य श्रमिक, रिक्शा चालक व निराश्रित और असहाय जरूरतमंद परिवार, जिन्हें सामाजिक न्याय एवं अधिकारिता विभाग से कोई पेंशन नहीं मिल रही है को वित्तीय वर्ष 2021-22 में अप्रैल में एक हजार रुपए प्रति परिवार भुगतान करने के लिए स्वीकृति प्रदान की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn